**Anunț de participare**

**la selecția publică de proiecte de interes public local pentru acordarea finanțărilor nerambursabile de la bugetul general al orașului Jimbolia pe anul 2018**

1. Autoritatea Contractantă: Orașul Jimbolia, cu sediul în orașul Jimbolia, str. T. Vladimirescu nr. 81, județul Timiș, codul poștal 305400, telefon/fax: 0256/360.770; 360.784, cod de înregistrare fiscală: 2502763, e-mail: secretariat@jimbolia.ro.
2. Reglementări legale privind acordarea de finanțare nerambursabilă: Legea nr. 350/2005 privind regimul finanțărilor din fonduri publice alocate pentru activități nonprofit de interes general, modificată prin OUG nr. 84/2008.
3. Durata de implementare a proiectelor: anul 2018.
4. Regulamentul privind regimul finanțărilor nerambursabile alocate de la bugetul local pentru activități nonprofit de interes local se poate procura de la sediul Orașului Jimbolia, str. T. Vladimirescu nr. 81, județul Timiș, sau de pe pagina de internet [www.jimbolia.ro](http://www.jimbolia.ro).
5. Domeniile de activitate, suma totală și sesiunile de depunere a documentațiilor sunt cele prevăzute în Programul anual pentru acordarea de finanțări nerambursabile acordate de bugetul general Orașului Jimbolia, pentru anul 2018, și anume 105.000 lei, distribuite după cum urmează:

Activități culturale: 30 mii lei

Activități sportive: 60 mii lei

Asistență socială: 15 mii lei

1. Data limită pentru depunerea propunerilor de proiecte la sediul Orașului Jimbolia, str. T. Vladimirescu nr. 81, județul Timiș, codul poștal 305400 este 13 aprilie 2018, ora 12.00, conform Legii 350/2005, Art. 20, alin. (1). Documentele vor fi depuse în plic sigilat, cu menționarea pe plic a denumirii proiectului, adresa și numele complet al solicitantului, precum și mențiunea „A nu se deschide înainte de sesiunea de evaluare"; în plicul conținând propunerile de proiecte, documentele vor fi aranjate în ordinea și numărul de exemplare menționate în Regulamentul privind regimul finanțărilor nerambursabile alocate de la bugetul local pentru activități nonprofit de interes local. Documentele vor fi prezentate atât în format tipărit cât și în format electronic fie pe CD fie transmise pe adresa secretariat@jimbolia.ro.
2. Data în care va avea loc selecționarea și evaluarea proiectelor de către Comisia de evaluare și selecționare constituită prin Dispoziția primarului nr. 226/28.04.2017 privind constituirea Comisiei de evaluare și selecție a proiectelor finanțate de la bugetul local, va fi 17 aprilie 2018, ora 10.00.
3. Secretariatul comisiei de evaluare și selecționare va comunica în scris, la încheierea procedurii de evaluare, selecționare și aprobare a proiectelor prin Hotărâre a Consiliului Local Jimbolia, solicitanților neselecționați motivele neacordării finanțării și celor selecționați nivelul sumelor aprobate în vederea încheierii contractelor.

Acest anunț a fost publicat în Monitorul Oficial al României, Partea a VI-a, nr. 35/23.02.2018.

Persoana de contact: Vasile Pop - secretarul Comisiei de evaluare, telefon 0256/360.770, mobil – 0726.091.551.